Sede do club
O **Club de Remo Mecos** é un club de remo galego da localidade do Grove (Pontevedra). Está patrocinado por Augas de Mondariz.

Historia
--------

O Club de Remo Mecos fundouse en 1980, pese a que xa existían regatas dous anos antes. A idea de formalo xorde dun grupo de afeccionados ao remo de distintos barrios do Grove. Á fronte da iniciativa está Moncho Cachopeiro, un dos artífices e fundadores do club. 

Nos seus comezos, o equipo tivo que pasar por numerosas dificultades, case todas elas referentes á falla de infraestruturas. Non posuía dun local e algunhas reunións fixéronse baixo unha videa. Con todo, por medio do apoio popular, o Mecos foi medrando e hoxe conta cunhas das mellores instalacións deportivas dos clubs de remo galegos.

Cachopeiro fixo o primeiro batel de madeira construído en Galiza. Traballando no Mecos realiza máis tarde unha traiñeira, para a cal precisou da experiencia de Euskadi.

A necesidade de reparar as embarcacións tivo moita importancia no conxunto. Dende o principio formouse un taller de carpintería que tamén existe na actualidade. O primeiro deles estaba situado nun primeiro andar, non tiñan outro lugar. Alí dentro traballaban a man; cepillo, serrón e machete eran as ferramentas para a construción.

As dificultades económicas fixeron que non tódalas embarcacións se reparasen e cada remo que rompe se arranxa. Deste xeito, coa vontade de seguir adiante e a axuda da vila, o Club de Remo Mecos continuou pola historia galega do remo.

A concesión dun terreo gañado ao mar por Costas e o concello, deu pé a que os socios, directivos e remeiros se puxesen mans á obra e co seu esforzo, sacrificio e botar man aos seus petos achegando o que cada un podía, fóronse construíndo os alicerces do que sería o futuro local social e deportivo. Foi a base para poder gardar o material e comezar os adestramentos gorecidos das inclemencias do tempo.

En 2002 e 2009 gañou a Bandeira Teresa Herrera. En 2003 participou na primeira edición da Liga ACT, conseguindo o subcampionato, e nas seguintes edicións ata a de 2007, na que se consumou o seu descenso á Liga Noroeste de Traiñeiras, na que milita dende aquela.`

Véxase tamén
------------

### Ligazóns externas

* Web oficial

| * v
* c
* e
Traiñeiras en Galicia |
| --- |
| Federación Galega de Remo |
| Clubs 2021 | 

|  |  |
| --- | --- |
| Na Liga ACT - Liga Eusko Label | SD Tirán • CR Cabo da Cruz • CR Ares |
| Na Liga ACT feminina - Liga Euskotren | *Ningún* |
| Na Liga Galega de Traiñeiras | LGT-A: Bueu • Cabo da Cruz B • Cesantes • Esteirana • Mecos • Mera • Muros • Perillo • Puebla • Rianxo • Samertolameu • VilaxoánLGT-B: Amegrove • A Cabana • Cangas • Castropol • Cedeira • Chapela • Mugardos • Narón • Puebla B • Samertolameu B • Virxe da Guía |
| Outros | RC Náutico • As Xubias • Coruxo • Robaleira |

 |
| Tempadas | Liga ACT: 2021 • 2020 • 2019 • 2018 • 2017 • 2016 • 2015 • 2014 • 2013 • 2012 • 2011 • 2010 • 2009 • 2008 • 2007 • 2006 • 2005 • 2004 • 2003Liga ACT feminina: 2021 • 2020 • 2019 • 2018 • 2017 • 2016 • 2015 • 2014 • 2013 • 2012 • 2011 • 2010 • 2009Liga Galega de Traiñeiras: 2021 • 2020 • 2019 • 2018 • 2017 • 2016 • 2015 • 2014 • 2013 • 2012 • 2011 • 2010 • 2009 • 2008 • 2007 • 2006 • 2005 • 2004 • 2003 |
| Outras competicións | Campionato Galego de Traiñeiras |